Unser fruntlich gruͦs vor, lieber schulthēs. Uns kumpt für, wie das Clewi
Rorbach, ûwer ingesessen, Antholen von Halten ein kuͦ genomen und ane
recht verphent hab. Das wir aber nût vast wol an im gevelt wie nu
dem sy. Unser meynung ist, das du mit dem selben Rorbach verschaffest, dass
er der frowen vorgenannt ir kû wider ker untz uff die zit, dar unser
sachen ein semlich gestalt gewinn, dar wir der frown̄ gen allen den, so
an si zesprechende haben meynen, ein gerumpten tag setzen mûgen, als
wir ouch tûn wellen, so hald die unsren usser dem veld komen. Habe
denn Rorbach oder wer der ist, utzit an die frôwen ze sprechn̄, das tuͦn un
recht als billich ist, wand wir ie semlichn̄ frevel nit vertragen welle
wa wir das vernemen. Datm̄ vigilia an̄ Michahelis archangeli
anno Dm̄ etc XLIIII.
Schulths̄ und rat
zuͦ Bern